Zápisnica

z ustanovujúceho zasadnutia obecného zastupiteľstva

 v Nových Sadoch, dňa 10.12.2018

Počet poslancov: 9

Počet prítomných poslancov: 8

Program: 1. Otvorenie

 2. Oboznámenie s výsledkami volieb na starostu obce a poslancov obecného

 zastupiteľstva, odovzdanie osvedčení o zvolení

 3. Zloženie sľubu novozvoleného starostu

 4. Zloženie sľubu poslancov novozvoleného obecného zastupiteľstva

 5. Schválenie programu ustanovujúceho zasadnutia

 5.1. Poverenie poslanca obecného zastupiteľstva, ktorý bude oprávnený zvolávať

 a viesť zasadnutia obecného zastupiteľstva, určenie zástupcu starostu a

 sobášiacich

 5.2. Zriadenie komisií

 5.3. Plat starostu

 5.4. Rozpočtové opatrenie č.6/2018

 5.5. Dodatok č. 8 k VZN č.24/2012

 5.6. Stanovisko hlavnej kontrolórky k rozpočtu na rok 2019-2021

 5.7. Rozpočet na rok 2019-2021

 5.8. Rôzne

 5.9. Diskusia

 6.0. Záver

**K bodu č. 1: Otvorenie**

Zasadnutie obecného zastupiteľstva otvorila a viedla p. starostka Silvia Halvoníková, ktorá privítala všetkých prítomných.

Za overovateľov zápisnice boli určení: Krošlák Milan, Ing. Martin Ingeli – zároveň aj mandátová komisia

Za zapisovateľku: p. Marta Šlosárová

**K bodu č. 2: Oboznámenie s výsledkami volieb na starostu obce a poslancov obecného**

 **zastupiteľstva**

S výsledkom komunálnych volieb oboznámila predsedníčka miestnej volebnej komisie p. Tatiana Balúchová – viď. príloha č. 1.

**K bodu č. 3 – Zloženie sľubu novozvoleného starostu**

Novozvolená starostka Obce Nové Sady Silvia Halvoníková zložila sľub starostky. Po zložení sľubu jej bolo odovzdané osvedčenie o zvolení za starostku a nasledoval príhovor k prítomným, v ktorom poďakovala doterajším poslancom, zamestnancom a všetkým občanom, ktorí sa zapájali do akcií organizovaných obcou. Vyjadrila očakávanie dobrej spolupráce aj od novozvolených poslancov.

**K bodu č. 4: Zloženie sľubu poslancov**

Novozvolení poslanci Obecného zastupiteľstva zložili sľub v abecednom poradí:

Ábelová Katarína, Brestovský Vladimír, Drietomský Dušan, Ingeli Martin, Ing.PhD, Krošlák Milan, Matušík Patrik, Solgaj Daniel, Štefanka Jozef.

Boli im odovzdané osvedčenia o zvolení za poslancov.

Zároveň všetci čestne prehlásili, že nevykonávajú funkciu, ktorá by bola nezlučiteľná s funkciu poslanca obecného zastupiteľstva podľa § 11, ods. 2 zákona č. 369/1990 Zb. o obecnom zriadení v platnom znení.

Po ukončení tohto aktu mandátová komisia overila, že starostka a poslanci potvrdili podpisom zložený sľub a že nevykonávajú funkciu nezlučiteľnú s funkciou poslanca obecného zastupiteľstva.

Z dôvodu OČR nebol prítomný p. Matulník Peter, ktorý zloží sľub na najbližšom zasadnutí obecného zastupiteľstva.

Obecné zastupiteľstvo prijalo **u z n e s e n i e 1:**

Obecné zastupiteľstvo v Nových Sadoch:

1. **B e r i e n a  v e d o m i e**
2. Výsledky voľby starostu obce a volieb do obecného zastupiteľstva
3. Vystúpenie novozvolenej starostky
4. **K o n š t a t u j e, že**
5. Novozvolená starostka Obce Nové Sady Silvia Halvoníková zložila zákonom predpísaný sľub starostu obce.
6. Zvolení poslanci obecného zastupiteľstva zložili zákonom predpísaný sľub **poslanca obecného zastupiteľstva:**

 Ábelová Katarína, Brestovský Vladimír, Drietomský Dušan, Ingeli Martin,

 Ing.PhD, Krošlák Milan, Matušík Patrik, Solgaj Daniel, Štefanka

 Jozef.

Za prijatie uznesenia hlasovalo 8 poslancov: Ábelová Katarína, Brestovský Vladimír, Drietomský Dušan, Ingeli Martin, Ing.PhD, Krošlák Milan, Matušík Patrik, Solgaj Daniel, Štefanka Jozef.

**K bodu č. 5: Schválenie programu ustanovujúceho zasadnutia**:

Pani starostka predložila program na schválenie.

Obecné zastupiteľstvo prijalo **u z n e s e n i e č. 2**

Obecné zastupiteľstvo v Nových Sadoch schvaľuje program rokovania.

Za prijatie uznesenia hlasovalo 8 poslancov: Ábelová Katarína, Brestovský Vladimír, Drietomský Dušan, Ingeli Martin, Ing.PhD, Krošlák Milan, Matušík Patrik, Solgaj Daniel, Štefanka Jozef.

**K bodu č. 5.1: Poverenie poslanca obecného zastupiteľstva, ktorý bude oprávnený**

 **zvolávať a viesť zasadnutia obecného zastupiteľstva, určenie zástupcu**

 **starostu a sobášiacich**

Obecné zastupiteľstvo v Nových Sadoch podľa § 12, ods.2,3,5 a 6 Zákona o obecnom zriadení v platnom znení poveruje poslanca Dušana Drietomského za podmienok v citovaných ustanoveniach zákona o obecnom zriadení zvolať a viesť zasadnutie obecného zastupiteľstva.

Obecné zastupiteľstvo prijalo **uznesenie č. 3:**

Obecné zastupiteľstvo **p o v e r u j e**:

Poslanca Dušana Drietomského zvolávaním a vedením zasadnutí obecného zastupiteľstva podľa § 12, ods.2,3,5 a 6 Zákona o obecnom zriadení v platnom znení za podmienok v citovaných ustanoveniach zákona o obecnom zriadení.

Za prijatie uznesenia hlasovalo 8 poslancov:

Ábelová Katarína, Brestovský Vladimír, Drietomský Dušan, Ingeli Martin, Ing.PhD, Krošlák Milan, Matušík Patrik, Solgaj Daniel, Štefanka Jozef.

Za zástupcu starostky si pani starostka určila p.poslanca Dušana Drietomského, ktorému zároveň vydala poverenie pre zástupcu starostu podľa §13 b, ods. 1, zákona č. 369/1990 Zb. o obecnom zriadení v znení neskorších predpisov.

Sobášiacimi pre volebné obdobie 2018-2022 sú určení: starostka obce Silvia Halvoníková a p.poslanec Jozef Štefanka

Sobášne dni: piatok, sobota do 16,00 hod.

Obecné zastupiteľstvo prijalo **uznesenie č. 4:**

Obecné zastupiteľstvo **b e r i e n a  v e d o m i e**

1. určenie poslanca Dušana Drietomského za zástupcu starostu, určenie poslanca Jozefa Štefanku za sobášiaceho
2. určenie sobášnych dní: piatok, sobota do 16,00 hod.

Za prijatie uznesenia hlasovalo 8 poslancov:

Ábelová Katarína, Brestovský Vladimír, Drietomský Dušan, Ingeli Martin, Ing.PhD, Krošlák Milan, Matušík Patrik, Solgaj Daniel, Štefanka Jozef.

**K bodu č. 5.2: Zriadenie komisií:**

Obecné zastupiteľstvo navrhuje zriadiť tieto komisie:

1. Komisia pre verejný záujem – v tejto komisii musia byť zastúpení poslanci podľa jednotlivých politických strán, za ktoré kandidovali do OZ a nezávislí poslanci. Členmi tejto komisie budú: Ábelová Katarína- SNS, Milan Krošlák - Smer,

Dušan Drietomský – nezávislý poslanec, Daniel Solgaj – nezávislý poslanec.

Za KDH bude doplnený člen na najbližšom zasadnutí, kde si tiež komisia zvolí predsedu.

1. Komisia pre šport, kultúru a sociálnu oblasť
2. Komisia pre verejný poriadok, výstavbu a životné prostredie.

 Keďže členovia posledných dvoch komisií môžu byť aj z radov občanov, je na zvážení poslancov do budúceho zasadnutia OZ koho za členov, okrem poslancov, do týchto komisií doplniť.

Obecné zastupiteľstvo prijalo **u z n e s e n i e č. 5**:

Obecné zastupiteľstvo v Nových Sadoch **z r i a ď u j e:**

1. Komisiu pre verejný záujem – členovia:. Ábelová Katarína- SNS, Milan Krošlák - Smer, Dušan Drietomský – nezávislý poslanec, Daniel Solgaj – nezávislý poslanec.
2. Komisiu pre šport, kultúru a sociálnu oblasť.
3. Komisiu pre verejný poriadok, výstavbu a životné prostredie

**U k l a d á:**

Poslancom OZ na najbližšie zasadnutie obecného zastupiteľstva podať návrhy na predsedu a členov posledných dvoch komisií.

Za prijatie uznesenia hlasovalo 8 poslancov:

Ábelová Katarína, Brestovský Vladimír, Drietomský Dušan, Ingeli Martin, Ing.PhD, Krošlák Milan, Matušík Patrik, Solgaj Daniel, Štefanka Jozef.

**K bodu č. 5.3 – Plat starostu:**

 O plate starostky informoval Dušan Drietomský na základe podkladov, ktoré mu poskytla p.Krčmárová. Podal návrh na zvýšenie o 30 %.

Obecné zastupiteľstvo prijalo **u z n e s e n i e č. 6:**

 Obecné zastupiteľstvo v Nových Sadoch podľa § 11 ods. 4, písm. i Zákona o obecnom zriadení a § 4 ods. 2, 2.veta zákona č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov

**s c h v a ľ u j e** zvýšenieminimálneho platu starostu o 30% s účinnosťou od 1.12.2018.

Za prijatie uznesenia hlasovalo 8 poslancov:

Ábelová Katarína, Brestovský Vladimír, Drietomský Dušan, Ingeli Martin, Ing.PhD, Krošlák Milan, Matušík Patrik, Solgaj Daniel, Štefanka Jozef.

**K bodu č. 5.4 – Rozpočtové opatrenie č. 6/2018**

 Návrh rozpočtového opatrenia č. 6/2018 predniesla p. Marečková.

Obecné zastupiteľstvo prijalo **u z n e s e n i e č. 7:**

Obecné zastupiteľstvo s c h v a ľ u j e rozpočtové opatrenie č. 6/2018.

Za prijatie uznesenia hlasovalo 8 poslancov:

Ábelová Katarína, Brestovský Vladimír, Drietomský Dušan, Ingeli Martin, Ing.PhD, Krošlák Milan, Matušík Patrik, Solgaj Daniel, Štefanka Jozef.

**K bodu č.5.5 Dodatok č. 8 k VZN č.24/2012**:

 Návrh dodatku č. 8 k VZN č.24/2012 bol prerokovaný na rokovaní zastupiteľstva dňa 5.11.2018, bol vyvesený na úradnej tabuli a na stránke obce [www.novesady.sk](http://www.novesady.sk), k návrhu neprišli v zákonnej lehote žiadne pripomienky.

Za prijatie Dodatku č. 8 k VZN č. 24/2012 o určení výšky dotácie na prevádzku a mzdy na dieťa materskej školy a školských zariadení so sídlom na území Obce Nové Sady hlasovalo 8 poslancov, čo je **viac ako** 3/5 väčšina prítomných poslancov. Dodatok č. 8 bol schválený. Za prijatie dodatku hlasovali: Ábelová Katarína, Brestovský Vladimír, Drietomský Dušan, Ingeli Martin, Ing.PhD, Krošlák Milan, Matušík Patrik, Solgaj Daniel, Štefanka Jozef.

**K bodu č. 5.6. Stanovisko hlavnej kontrolórky k rozpočtu na rok 2019-2021**

Hlavná kontrolórka, Elena Pavlovičová, predniesla Stanovisko hlavnej kontrolórky obce k návrhu rozpočtu obce na rok 2019 s výhľadom na roky 2020 a 2021. Hlavná kontrolórka odporúča obecnému zastupiteľstvu predložený návrh rozpočtu na rok 2019 schváliť a návrh rozpočtu na roky 2020 a 2021 vziať na vedomie.

Obecné zastupiteľstvo prijalo **u z n e s e n i e č. 8**

Obecné zastupiteľstvo **berie na vedomie** stanovisko hlavnej kontrolórky k návrhu rozpočtu obce na rok 2019 s výhľadom na roky 2020 a 2021.

Za prijatie uznesenia hlasovalo 8 poslancov:

Ábelová Katarína, Brestovský Vladimír, Drietomský Dušan, Ingeli Martin, Ing.PhD, Krošlák Milan, Matušík Patrik, Solgaj Daniel, Štefanka Jozef.

**K bodu č. 5.7. Rozpočet na roky 2019-2021**

Pani starostka oboznámila prítomných s návrhom rozpočtu na rok 2019 s výhľadom na roky 2020 a 2021. Rozpočet bol zverejnený na internetovej stránke obce a na tabuli oznamov. Na základe žiadostí o poskytnutie dotácie z rozpočtu obce Nové Sady boli do rozpočtu zapracované dotácie pre Rímskokatolícku cirkev 700 €, Evanjelický a.v.cirkevný zbor 700 €, TJ Nové Sady 8 500 € a Klub slovenských turistov Radošinka 200 €. K návrhu rozpočtu obec nedostala v zákonnej lehote žiadne pripomienky.

Obecné zastupiteľstvo prijalo **u z n e s e n i e č. 9**

Obecné zastupiteľstvo v Nových Sadoch **schvaľuje** návrh rozpočtu Obce Nové Sady na rok 2019 a **berie na vedomie** návrh rozpočtu na roky 2020 – 2021.

Za prijatie uznesenia hlasovalo 8 poslancov

Ábelová Katarína, Brestovský Vladimír, Drietomský Dušan, Ingeli Martin, Ing.PhD, Krošlák Milan, Matušík Patrik, Solgaj Daniel, Štefanka Jozef

**K bodu č. 5.8 Rôzne**

P. starostka podala informáciu o tom, ako pokračujú rekonštrukčné práce na materskej škole v Nových Sadoch. Ukončenie sa predpokladá koncom januára 2019.

Ďalej informovala o budove obecného úradu:

* zatiaľ nemáme oficiálne vyjadrenie HaZz k príčinám požiaru
* robí sa projektová dokumentácia na novú strechu

**K bodu č. 5.9 Diskusia**

* p. Katarína Ábelová poukázala na nefunkčný rozhlas v Sile a na to, že občanom chýbajú potrebné informácie a tiež na možnosť urobenie jednosmernej cesty na ulici Žliabok.
* P. starostka:

Rozhlas v Sile, ale tiež aj na Kotrbáli a v Cerovinách je bezdrôtový a vysielacia Wifi bola na streche obecného úradu. To znamená, že do urobenia novej strechy sa nedá sfunkčniť. O dôležitých veciach informujeme občanov roznosením písomných oznamov do schránok. Všetky oznamy uverejňujeme aj na webovej stránke obce [www.novesady.sk](http://www.novesady.sk).

* K urobeniu jednosmernej cesty na ulici „Žliabok“ je potrebné podať na Obec Nové Sady písomnú žiadosť, ktorú podpíšu všetci občania na nej bývajúci. Táto žiadosť bude presne sformulovaná s uvedením, z ktorej strany by bola jednosmerka (zhora ulice alebo zdola). Na základe žiadosti sa budú môcť začať potrebné úkony.

**K bodu č. 6.0 Záver**:

Záverom pani starostka poďakovala všetkým prítomným za účasť a zasadnutie OZ ukončila.

Overovatelia: Milan Krošlák ..................................................

 Ing. Martin Ingeli .................................................

Zapisovateľka: Marta Šlosárová ..................................................

Starostka obce

 Silvia Halvoníková